پہلی صلیبی جنگ
یہ مضمون پہلی صلیبی جنگ کے بارے میں ہے صلیبی جنگوں کا مکمل مضمون یہاں دیکھیے پہلی صلیبی جنگ انگریزی The First Crusade گیارہویں صدی عیسوی اواخر میں مسیحی یورپ کی جانب سے مسلمانوں مسلط کی گئی طویل جنگوں کا پہلا معرکہ تھا اس جنگ کا اعلان مسیحیوں کے روحانی پیشوا پوپ اربن ثانی نے ء میں کیا تھا تاکہ القدس اور مسیحیوں کے دیگر مقدس مقامات کو مسلمانوں سے چھین لیا جائے اس مطالبے کے بعد مسیحیوں کا مذہبی جنون عروج پر پہنچ گیا اور مغربی یورپ سے مزارع سے لے کر شہزادے تک بڑی تعداد میں مشرق وسطی کی جانب چل پڑے زمینی و سمندری دونوں راستوں سے گزرنے کے بعد مسیحیوں نے جولائی ء میں القدس پر قبضہ کر لیا اور مسلمانوں کا بے دریغ خون بہایا تقریبا  ہزار مسلمانوں کو باب داود کے سامنے قتل کیا گیا ان فتوحات کے بعد مسیحی یورپ نے سلطنت یروشلم اور دیگر ریاستیں قائم کیں حالانکہ یہ ریاستیں دو سو سال سے بھی کم عرصے تک قائم رہیں لیکن یہ مشرق کی جانب مغرب کی توسیع کا نقطہ آغاز تھا پہلی صلیبی جنگ صلیبی جنگوں کے سلسلے کا واحد معرکہ تھی جس میں مسیحی بزور قوت القدس کو فتح کرنے میں کامیاب ہوئے القدس پر یہ مسیحی قبضہ تقریبا ایک صدی تک قائم رہا جس کے بعد مسلمانوں نے صلاح الدین ایوبی کی زیر قیادت القدس مسیحیوں سے واپس چھین لیا